V. Koštunica kandidat za predsjednika Srbije. 23/8/02 - 2002-08-23
Medju kandidatima za predsjednika Srbije na izborima 29 septembra su Velimir Bata Živojinović, te grupa od 17 gradjana, medju kojima su
Jugoslovenski predsednik Vojislav Koštunica saopštio je danas odluku da predloži Glavnom odboru Demokratske stranke Srbije da ga kandiduje za predsednika republike na redovnim izborima zakazanim za 29. septembar. Koštunica kaže da bi mu prvi posao u svojstvu predsednika bili novi Ustav Srbije i raspisivanje parlamentarnih izbora. Srbija sa njim na čelu uhvatila bi se u koštac sa kriminalom i korupcijom, a za pravnu državu i demokratizaciju, i za očuvanje zajedničke države Srbije i Crne Gore, naravno. Koštuničina odluka je očekivana, a ostaje da se vidi hoće li izborna trka biti vodjenja izmedju njega i Miroljuba Labusa, kao što javnost veruje. Potpredsednika Savezne vlade, koji smatra da je ekonomija gorući problem, pa su mu preokupacija rad i zapošljavenje, kandidovala je grupa od 17 gradjana, medju kojima su Djordje Balašević i glumica Milena Dravić. Većina stranaka vladajuće koalicije u Srbiji, uključujući i Demokratsku stranku čiji je član, podržava Labusa pa je on kandidat DOS-a. U izbornoj trci zvanično je i Vojislav Šešelj, vodja radikala, koga podržava Slobodan Milošević i njegova supruga Mira Marković. Socijalisti su se oglušili o preporuku svog predsednika i umesto Šešelja kao svog kandidata istakli su popularnog glumca Velimira Batu Živojinovića. Druga frakcija SPS, pak, kandidovaće Branislava Ivkovića, svog predsednika. Vuk Drašković, predsednik Srpskog pokreta obnove, obećava raspuštanje Skupštine i smenu premijera Djindjića čim postane predsednik. Najzad, Borislav Pelević, predsednik Stranke srpskog jedinstva, koju je osnovao Željko Ražnjatović - Arkan, računa na pobornike države koja obuhvata 'sve srpske zemlje.' Dakle i Republiku Srpsku, odnosno delove Hrvatske... Sve ankete kažu da su Koštunica i Labus favoriti,a svi ostali - autsajderi.